Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: A 26/1992. (IV. 30.) AB határozatában az Alkotmánybíróság elvi éllel mutatott rá arra, hogy „a világos, érthetõ
Paragraph Index: 333

A 26/1992. (IV. 30.) AB határozatában az Alkotmánybíróság elvi éllel mutatott rá arra, hogy „a világos, érthetõ és megfelelõen értelmezhetõ normatartalom a normaszöveggel szemben alkotmányos követelmény. A jogbiztonság — amely az Alkotmány 2. § (1) bekezdésében deklarált jogállamiság fontos eleme — megköveteli, hogy a jogszabály szövege értelmes és világos, a jogalkalmazás során felismerhetõ normatartalmat hordozzon.” (ABH 1992, 135., 142.) Az Mtv. 22. §-a szerinti szabályozási mód — bár jogalkotás-technikai értelemben kifogásolható — a jogalkotói szándékot egyértelmûen tükrözi. Megállapítható, hogy egy minõségében új szervezeti modell létrehozásával a korábbi, megszüntetett elnöki pozícióhoz kapcsolódó tanácsadó testület, mint szervezeti egység e jogi szabályozás erejénél fogva megszûnik. Az Alkotmánybíróság ennek megfelelõen megállapította, hogy a vizsgált rendelkezés a megszüntetésre vonatkozó kifejezett elõírás hiányában is világos és egyértelmû, s ezért nem ütközik az Alkotmány 2. § (1) bekezdésébõl levezetett jogbiztonság követelményébe. IV. Az Alkotmánybíróság a továbbiakban az Mtv. VII. fejezetébe, az átmeneti és záró rendelkezések körébe illesztett

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes